Judas Priest - Hell Patrol Tab Online | UG Plus @ Ultimate-Guitar.com
Easiest way to learn “Hell Patrol”
“Hell Patrol” by Judas Priest
To play “Hell Patrol” start Tab Pro Free trial Nuusbrief 10 (isolasie-tydperk)
Hoe die vurk in die hef steek vir res van 2020
Herfs is vinnig besig om winter te word… om ons is daar ‘n kleureprag van bruin, rooi, geel en goud, maar binnekort gaan ons gekonfronteer word met yskoue wintersoggende, bome sonder blare en minder voëltjies in ons tuine – dit is goed so, want ons weet die winter beteken minder muskiete, warm sop en die lente om na uit te sien. Sonder om melodramaties te wees, is die punt wat ek wil maak, dat ons sonder verandering afgestomp sal raak en nie meer die blou lug, heerlike somersdae en Hoëveld-donderstorms sal waardeer nie…
Net so, het dit waarskynlik Covid-19 se impak vereis, om ons bewus te maak van hoe geseënd ons is om elke dag saam Helpmekaar se trappe te klim, in die gange by mekaar verby te loop en om mekaar in die klas te sien en saam te leer. Maar, ook hierdie tyd van afsondering is aan die verbygaan, en daarom is ons besig om te beplan vir – kom ons hou styf duimvas – 1 Junie, wanneer die matrieks weer skool toe kom.
Die plan is om dadelik met ‘n eksamen te begin, om sodoende die graad 12’s se gereedheidsvlak vir die eindeksamen te bepaal. Hierdie Junie-eksamen is natuurlik ook baie belangrik met betrekking tot portefeuljes wat voltooi moet word. Hier is die matrieks se eksamenrooster.
Ook vir die res van die skool gaan ons aanbeweeg na ‘n volgende fase van aanlyn-leer. Die eerste paar weke was daar nie amptelike termyntoetse geskeduleer nie, maar noudat almal hulle ritme op die verskillende platforms gevind het, gaan ons weer twee maal per week termyntoetse skryf – op ‘n Dinsdag en Donderdag – vanaf 18 Mei. Dit sal egter in die laaste uur van die dag geskied, sodat kinders met addisionele akkommodasie-tyd, nie tyd inboet in die volgende akademiese les nie. Verwys asb. na die assesseringskedule wat volgende week uitgestuur sal word.
Kliek hier vir die aangepaste e-rooster.
Hier is ook ‘n voorlopige jaarprogram vir die res van 2020. Ek glo egter dat u sal verstaan dat niks gefinaliseer is nie, omdat ons moet sien hoe die res van die jaar verloop in terme van al die onbekende veranderlikes waarmee ons te make het.
Een van ons jong en tegnologie-gedrewe onderwyseresse, me. Natalie van Rensburg, het ‘n paar wenke en lekker insiggewende leesstof versamel, om te verseker dat ons akademiese proses momentum behou en raad te gee oor waar ‘n paar aanpassings gemaak kan word:
Wenke vir ouers:
1) Spandeer kwaliteittyd saam as gesin
2) Skep ‘n positiewe huis- en leeratmosfeer
3) Beplan ‘n daaglikse skedule – oefening ingesluit
4) Handhaaf dissipline
5) Vind jou unieke manier wat help om stres te verwerk
6) Praat oor die virus. (Mense wat die realiteit besef, hanteer isolasie die beste.)
7) Laat jou kind weet dat dit natuurlik is om ‘n gebrek aan motivering en fokus tydens moeilike tye te behou, maar daar is hulp beskikbaar by onderwysers, graadvoogde en Kinderleiding
8) “Be kind to yourself”
Wenke vir leerders:
1) “Log in” – raak deel van gesprekke
2) Hou by die skedule – voltooi take soos jy dit ontvang. Tyd kan vinnig “min” raak wanneer take ophoop. Skep ‘n studierooster en hou daarby. Prioritiseer jou verpligtinge, MAAR moenie van jou familie vergeet nie.
3) Vra vir hulp – oop kommunikasie-kanale lei tot sukses. Praat met jou onderwysers: vra vir hulp, raad en wenke. Om te sukkel omdat jy nie weet wat om te doen nie, dra by tot frustrasie en oneffektiewe tydsbestuur.
4) Gebruik tydsbestuurtegnieke:
• Identifiseer wat jou tyd vreet (“time-wasters”) bv. sosiale-media en verwyder dit uit die oog wanneer jy werk/klas bywoon/studeer.
• Fokus op een opdrag op ‘n slag. Jy gaan ‘n beter kwaliteit produk lewer en kanse is laer dat jy gaan moet terugkeer om foute reg te maak.
• Indien ‘n taak te groot voorkom, breek dit op in hanteerbare stukke. Benader dit stap-vir-stap – voor jy weet is die taak voltooi.
5) Skep ‘n gesonde studie-omgewing:
– Sit iewers waar jou Wi-fi-opvangs sterk en konstant is.
– Jou studie-area moet stil en rustig wees.
– Indien moontlik, sit jou foon af. Vriende en familie moet weet watter tye jy “in die skool is”.
– Waak teen “surfing” – die internet kan ure van jou tyd opraap. ——– Onthou ergonomie: Sit op ‘n gemaklike stoel, goeie beligting, regte afstand vanaf skerm, ens.
6) Wat is jou langtermyndoelwit? Onthou hoekom jy so hard werk.
7) Het jy daardie toets voltooi? Daardie groot PAT-taak afgehandel? Vier die goeie tye en beloon jouself voordat jy aanbeweeg na die volgende een.
Flinkdinkers van Empire, Melle en Smuts
Die groot slag is gelewer en in die proses het sommige van ons die Eerste Minister van Australië, Scott Morrison, laat verhuis na die Withuis en ander het sy trek na ‘33 Church Street’ gestuur; is die Poort na Indië nou in Moembai, Kolkatta of Delhi? Vir ‘n klompie het gholf en sokker die ‘goëlbal’ by krieket gesteel. Ons het groot pret gehad – baie dankie aan al die huishoudings wat spesiaal vroeg geroer het om saam te speel.
Baie geluk aan een en elk wat die spanne gehaal het!
Kliek hier vir die name van die leerders wat Empire, Melle en Smuts in die finaal gaan verteenwoordig.
Helpies skaakmat ander
Die nasionale inperking plaas geen grense op Helpies se skaaktalent nie. Op die virtuele sportveld het die Helpies reeds vir Randpark High, Hoërskool Linden en twee klubspanne geklop. Ten spyte van ‘n paar tegniese probleme, het die Helpies oortuigend met Randpark High afgereken in hul eerste aanlyn-wedstryd op Donderdag, 23 April.
Op Woensdag 29 April het die Helpies vir Hoërskool Linden laat les opsê. Helpmekaar A wen 7 – 0 en Helpmekaar B staan ook nie terug nie en speel gelykop teen Linden se A-span. Albei spanne reken ook af met ‘n klub-span wat saamgestel is uit leerders van verskeie skole in die JNW-streek.
Al lyk dit of daar in 2020 nie verder geleentheid sal wees om aan konvensionele skaakkompetisies deel te neem nie, sal die Helpie-skaakspan aanhou om almal aanlyn te skaakmat.
Op 8 Mei 1925 is Afrikaans as amptelike taal erken. Vandag, 95 jaar later, vier die graad 8-Helpies dit deur hulle gunstelingwoord te deel.
deur Reyneke Jacobsz (gr.10)
soos ek hier sit
met die verandering
van herfs rondom my
is ek gevul met verlange
uiltjie-knip in die bus
na koue oggende
se probeer-luister by aantree
die stoepe gevul
met die geruis van
my familie in bruin
die klap van vellies
want klas gaan begin
die lag en gil
want die wind het ‘n basher gesteel
ek verlang na
die gevoel van behoort
die gevoel van samesyn
ek verlang na die